**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2019 M. GEGUŽĖS 30 D. SPRENDIMO NR. T2-161 „DĖL KLAIPĖDOS MIESTO SAVIVALDYBĖS MOKINIŲ PRIĖMIMO KOMISIJOS sudėties SUDARYMO“ PAKEITIMO“ PROJEKTO**

**1. Projekto rengimą paskatinusios priežastys.** Klaipėdos miesto savivaldybėsmokinių priėmimo komisijos (toliau – Komisija) sudėtį reikia pakeisti todėl, kad buvusi Komisijos pirmininkė pakeitė darbovietę, taip pat pasikeitė kai kurių Komisijos narių pareigų pavadinimas.

**2. Parengto projekto tikslai ir uždaviniai.** Sprendimo projekto tikslas – patvirtinti Komisijos sudėtį, atitinkančią Klaipėdos miesto savivaldybės tarybos 2016 m. gruodžio 22 d. sprendimo Nr.T2-296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“ reikalavimus. Uždaviniai: 1) pakeisti Komisijos pirmininką; 2) patikslinti Komisijos narių pareigų pavadinimus.

**3. Kaip šiuo metu yra teisiškai reglamentuojami projekte aptarti klausimai.** Šiuo metu Komisijos sudėtis yra patvirtinta Klaipėdos miesto savivaldybės tarybos 2019 m. gegužės 30 d. sprendimu Nr. T2-161 „Dėl Klaipėdos miesto savivaldybės mokinių priėmimo komisijos sudėties sudarymo“ Klaipėdos miesto savivaldybės tarybos 2016 m. gruodžio 22 d. sprendimu Nr.T2-296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“ nustatyta, kad Komisiją sudaro pirmininkas ir 6 nariai: du Savivaldybės tarybos nariai, trys Savivaldybės administracijos, vienas mokyklų vadovų asociacijos ir vienas asociacijos Vakarų Lietuvos tėvų forumo deleguoti atstovai. Komisijos sudėtį tvirtinti pavesta Klaipėdos miesto savivaldybės tarybai.

**4. Kokios numatomos naujos teisinio reglamentavimo nuostatos ir kokių rezultatų laukiama.** Patvirtinus šį sprendimo projektą, savo veiklą vykdys Komisija, kuriai vadovaus Klaipėdos miesto savivaldybės tarybos paskirtas pirmininkas, taip pat Komisijos narių pareigos atitiks pasikeitusius pareigų pavadinimus.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų sprendimo priėmimo pasekmių nenumatoma.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Kitų teisės aktų parengti nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Klaipėdos miesto savivaldybės administracijos direktorius į Komisijos pirmininkus delegavo Klaipėdos miesto savivaldybės administracijos Švietimo skyriaus patarėją Vidą Bubliauskienę vietoje buvusio Komisijos pirmininko.

**9. Sprendimo projekto autorius ar autorių grupė, sprendimo projekto iniciatoriai.** Sprendimo projekto iniciatorius – Klaipėdos miesto savivaldybės administracijos Švietimo skyrius, sprendimo projektą parengė Švietimo skyriaus vyriausioji specialistė Jovita Jankauskienė.

**10. Kiti reikalingi pagrindimai ir paaiškinimai.** Nėra.

PRIDEDAMA:

1. Teisės akto, nurodyto sprendimo projekto įžangoje, išrašas, 1 lapas.

2. Klaipėdos miesto savivaldybės tarybos 2019 m. gegužės 30 d. sprendimo Nr. T2-161 „Dėl Klaipėdos miesto savivaldybės mokinių priėmimo komisijos sudėties sudarymo“ lyginamasis variantas, 1 lapas.

Švietimo skyriaus vedėja Laima Prižgintienė